2. ลักษณะการประกอบธุรกิจ

2.1 ความเป็นมาและการเปลี่ยนแปลงพัฒนาการที่สำคัญ

บริษัท ระยองเพียวริฟายเออร์ จำกัด (มหาชน) เป็นบริษัทฯที่เริ่มก่อตั้งมาตั้งแต่ปี 2538
ดำเนินการโดยนักธุรกิจคนไทยที่มีประสบการณ์ด้านธุรกิจปิโตรเลียมและปิโตรเคมี
และการร่วมทุนกับบริษัท เพทโทร-อินสตรูเมนท์ จำกัด เพื่อดำเนินการแปรสภาพ
คอนเดนเสทเรสซิดิว (CR) ซึ่งเป็นวัตถุดิบผลพลอยได้จากกระบวนการผลิตของ บริษัท อะโรเมติกส์
จำกัด (มหาชน) (ATC) เพื่อให้ได้ผลิตภัณฑ์ปิโตรเลียมและปิโตรเคมีที่มีคุณภาพ อันได้แก่
น้ำมันดีเซลหมุนเร็ว น้ำมันเตา และเคมีภัณฑ์เพื่อค้าปลีกและค้าส่ง
ทั้งนี้บริษัทฯได้รับใบอนุญาตเป็นผู้ค้าน้ำมันตามมาตรา 7 แห่งพระราชบัญญัติการค้าน้ำมันเชื้อเพลิง
พ.ศ. 2543

ประวัติความเป็นมาและพัฒนาการที่สำคัญของบริษัทฯสรุปได้ดังนี้

+----------+-----------------------------------------------------------+
| พ.ศ.     | -   ก่อสร้างโรงงานแล้วเสร็จในเดือน กันยายน                      |
| 2540     |                                                           |
+----------+-----------------------------------------------------------+
| พ.ศ.     | -   เช่าคลังน้ำมัน เพื่อเก็บผลิตภัณฑ์ที่อำเภอพยุหะคีรี จังหวัดนครสวรรค์     |
| 2541     |     เพื่อรองรับการขยายตัวของบริษัทฯ                             |
+----------+-----------------------------------------------------------+
| พ.ศ.     | -   เปิดสถานีบริการน้ำมันเพียวแห่งแรกที่ถนนพหลโยธิน หลักกิโลเมตรที่ 202 |
| 2542     |     จังหวัดนครสวรรค์ และเริ่มจำหน่ายในเดือน กุมภาพันธ์ 2542         |
+----------+-----------------------------------------------------------+
|          | -   บริษัทฯได้เริ่มนำระบบควบคุมคุณภาพ ISO 9002 มาใช้ในส่วนโรงงาน   |
+----------+-----------------------------------------------------------+
| พ.ศ.     | -   ได้รับการรับรองระบบบริหารคุณภาพมาตรฐานสากล ISO 9002 จาก    |
| 2543     |     Bureau Veritas Quality International (BVQI)           |
|          |     ในส่วนกระบวนการผลิต                                     |
+----------+-----------------------------------------------------------+
|          | -   เช่าคลังน้ำมันสาธุประดิษฐ์ และคลังน้ำมันธนบุรี เพื่อลดข้อจำกัดที่บริษัทฯ  |
|          |     ไม่มีท่าเทียบเรือเป็นของตนเอง ในการที่จะค้าขายกับต่างประเทศ      |
+----------+-----------------------------------------------------------+
| พ.ศ.     | -   ส่งออกเคมีภัณฑ์ไปยังนานกิง สาธารณรัฐประชาชนจีน                |
| 2544     |                                                           |
+----------+-----------------------------------------------------------+
|          | -   เปิดสถานีบริการน้ำมันเพียวแห่งที่สองบริเวณ นิคมอุตสาหกรรมมาบตาพุด  |
|          |     จังหวัดระยอง                                            |
+----------+-----------------------------------------------------------+
|          | -   เปิดดำเนินการคลังน้ำมันที่ อำเภอปักธงชัย จังหวัดนครราชสีมา        |
|          |     เพื่อรองรับการขยายตัวและให้บริการลูกค้าในภาคตะวันออกเฉียงเหนือ   |
+----------+-----------------------------------------------------------+
| พ.ศ.     | -   ได้รับการรับรองระบบมาตรฐานสากลด้านความปลอดภัยและอาชีวอนามัย  |
| 2545     |     จากสามหน่วยงานได้แก่ OHSAS 18001 BS 8800 และ TIS 18001   |
+----------+-----------------------------------------------------------+
|          | -   เพิ่มทุนจดทะเบียนอีก 150 ล้านบาท รวมเป็นทุนจดทะเบียน 300       |
|          |     ล้านบาท                                                |
+----------+-----------------------------------------------------------+
|          | -   เปิดสถานีบริการน้ำมันเพียวในรูปแบบที่บริษัทฯเป็นผู้ดำเนินการเองแห่งที่  |
|          |     3 บริเวณ อำเภอปักธงชัย จังหวัดนครราชสีมา                    |
+----------+-----------------------------------------------------------+
|          | -   เพิ่มสัดส่วนการลงทุนในบริษัท โยธินปิโตรเลียม จำกัด               |
|          |     เพื่อรองรับการขยายตัวของธุรกิจค้าปลีก                         |
+----------+-----------------------------------------------------------+
|          | -   ขยายกำลังการผลิตจาก 12,600 บาร์เรลต่อวันเป็น 17,000         |
|          |     บาร์เรลต่อวัน                                            |
+----------+-----------------------------------------------------------+
| พ.ศ.     | -   เช่าคลังน้ำมันจุกเสม็ด อำเภอสัตหีบ จังหวัดชลบุรี                  |
| 2546     |     เพื่อใช้เป็นฐานในการส่งออกผลิตภัณฑ์ต่างๆของบริษัทฯ               |
|          |     โดยยกเลิกการเช่าคลังน้ำมันธนบุรี และคลังน้ำมันสาธุประดิษฐ์         |
+----------+-----------------------------------------------------------+
|          | -   ได้รับการรับรองมาตรฐาน ISO 14001                         |
+----------+-----------------------------------------------------------+
|          | -   เพิ่มทุนจดทะเบียนเป็น 336.40 ล้านบาท แบ่งเป็นหุ้นสามัญ 3.364     |
|          |     ล้านหุ้น มูลค่าที่ตราไว้หุ้นละ 100 บาท ชำระค่าหุ้นเต็มมูลค่า เมื่อวันที่   |
|          |     24 กรกฎาคม 2546                                       |
+----------+-----------------------------------------------------------+
|          | -   จดทะเบียนแปรสภาพเป็นบริษัทมหาชนจำกัด เมื่อวันที่ 1 สิงหาคม 2546  |
|          |     และเพิ่มทุนจดทะเบียนเป็น 415.55 ล้านบาท แบ่งเป็นหุ้นสามัญ 83.11  |
|          |     ล้านหุ้น มูลค่าที่ตราไว้หุ้นละ 5 บาท ทุนที่ออกและเรียกชำระแล้ว       |
|          |     336.40 ล้านบาท แบ่งเป็นหุ้นสามัญ 67.28 ล้านหุ้น มูลค่าที่ตราไว้หุ้นละ |
|          |     5 บาท                                                 |
+----------+-----------------------------------------------------------+
|          | -   เสนอขายหุ้นสามัญเพิ่มทุนต่อประชาชน จำนวน 15,830,000 หุ้น       |
|          |     โดยเปิดให้จองซื้อเมื่อวันที่ 12 - 14 พฤศจิกายน 2546             |
+----------+-----------------------------------------------------------+
|          | -   จดทะเบียนเพิ่มทุน จำนวนเงิน 79,150,000 บาท                 |
|          |     จากทุนชำระแล้วจำนวน 336,400,000 บาทเป็นทุนชำระแล้วจำนวน    |
|          |     415.55 ล้านบาท แบ่งออกเป็นหุ้นสามัญจำนวน 83.11 ล้านหุ้น        |
|          |     มูลค่าที่ตราไว้หุ้นละ 5 บาท กับนายทะเบียน บริษัท มหาชน จำกัด      |
|          |     กรมพัฒนาธุรกิจการค้า กระทรวงพาณิชย์ เมื่อวันที่ 18 พฤศจิกายน 2546 |
+----------+-----------------------------------------------------------+
|          | -   หุ้นบริษัท ระยองเพียวริฟายเออร์ จำกัด (มหาชน) (RPC)           |
|          |     เข้าทำการซื้อขายในตลาดหลักทรัพย์เมื่อวันที่ 24 พฤศจิกายน 2546     |
|          |     เป็นวันแรก                                              |
+----------+-----------------------------------------------------------+
|          | -   ดำเนินการเปลี่ยนการรับรองระบบคุณภาพมาตรฐานสากล ISO 9002    |
|          |     จาก VERSION 1994 เป็น ISO 9001 VERSION 2000 เรียบร้อย    |
+----------+-----------------------------------------------------------+
| พ.ศ.     | -   จดทะเบียนเปลี่ยนแปลงมูลค่าที่ตราไว้ของหุ้นสามัญ เมื่อวันที่ 26        |
| 2547     |     พฤศจิกายน 2547 จากราคาหุ้นละ 5.00 บาท เป็นราคาหุ้นละ 1.00   |
|          |     บาท ทุนจดทะเบียน 415.55 ล้านบาท แบ่งเป็นหุ้นสามัญจำนวน 415.55 |
|          |     ล้านหุ้น                                                 |
+----------+-----------------------------------------------------------+
|          | -   หุ้นของบริษัทฯได้เ                                         |
|          | ข้าทำการซื้อขายในตลาดหลักทรัพย์แห่งประเทศไทยในราคามูลค่าที่ตราไว้หุ้นละ |
|          |     1.00 บาท เมื่อวันที่ 1 ธันวาคม 2547                         |
+----------+-----------------------------------------------------------+

2.2 ภาพรวมการประกอบธุรกิจของบริษัทฯ และบริษัทย่อย

บริษัท ระยองเพียวริฟายเออร์ จำกัด (มหาชน) 

 บริษัทฯดำเนินการกลั่นคอนเดนเสทเรสซิดิว (CR) ซึ่งเป็นวัตถุดิบผลพลอยได้จากกระบวนการผลิตของ ATC เพื่อให้ได้ผลิตภัณฑ์ปิโตรเลียม และปิโตรเคมีที่มีคุณภาพได้แก่ น้ำมันดีเซลหมุนเร็ว น้ำมันเตา และเคมีภัณฑ์ โรงกลั่นของบริษัทฯมีกำลังผลิตสูงสุด 17,000 บาร์เรลต่อวัน หรือประมาณ 80 ล้านลิตรต่อเดือน อีกทั้งมีการจัดหาน้ำมันเบน ซินออกเทน 91 น้ำมันเบนซินออกเทน 95 และน้ำมันดีเซลหมุนเร็วจากโรงกลั่นอื่นเพื่อรองรับความต้องการของลูกค้าที่เพิ่มมากขึ้น นอกจากนี้บริษัทฯบริหารคลังน้ำมัน 4 แห่ง ได้แก่ คลังน้ำมันระยอง คลังน้ำมันนครสวรรค์ คลังน้ำมันโคราช และคลังน้ำมันจุกเสม็ด เพื่ออำนวยความสะดวกในการสั่งซื้อและการจัดส่งให้แก่ลูกค้า บริษัทฯมีการประกอบธุรกิจผ่านบริษัทย่อย และบริษัทร่วมดังนี้

บริษัทย่อย

1.) บริษัท โยธินปิโตรเลียม จำกัด (“YTC”)

เป็นบริษัทย่อยที่บริษัทฯถือหุ้นอยู่ในอัตราร้อยละ 99.99 มีทุนจดทะเบียน 50 ล้านบาท
แบ่งเป็นหุ้นสามัญ 500,000 หุ้น มูลค่าหุ้นละ 100 บาทชำระค่าหุ้นเต็มมูลค่า ประกอบธุรกิจค้าปลีก
จำหน่ายน้ำมันดีเซลหมุนเร็ว เบนซินออกเทน 91 (“เบนซิน 91”) และเบนซินไร้สารตะกั่วออกเทน
95 (“เบนซิน 95”) ผ่านสถานีบริการน้ำมัน “เพียว” (PURE) ณ วันที่ 31 ธันวาคม 2547
มีสถานีบริการน้ำมันเพียวทั้งสิ้น 22 แห่ง ทั่วประเทศ โดยแบ่งการบริหารงานสถานีบริการน้ำมันเป็น
2 ลักษณะคือ (1) บริหารงานด้วยตนเอง (Company Operate : CO) และ (2)
บริหารงานโดยบุคคลภายนอกในลักษณะของแฟรนไชส์ (Franchise)

2.) บริษัท อาร์พีซีเอเซีย จำกัด (“RAC”)

RAC จัดตั้งขึ้นเมื่อวันที่ 27 กรกฎาคม 2547 ตามมติที่ประชุมวันที่ 11 มีนาคม 2547
ด้วยทุนจดทะเบียน 10 ล้านบาท มูลค่าที่ตราไว้ หุ้นละ 100 บาท จำนวน 100,000 หุ้น
โดยบริษัทฯถือหุ้นร้อยละ 99.99 วัตถุประสงค์เพื่อประกอบธุรกิจการค้าและบริการ นำเข้า โอน
จัดประเภท จัดเก็บ ผลิต ผสม บรรจุ จัดส่ง
ปิโตรเลียมและเคมีภัฑณฑ์ระหว่างประเทศตามนโยบายส่งเสริมการค้าน้ำมันสากล (Oil Traders)
ของรัฐบาล

3.) VTN-P Petrochemical Joint Venture Co., Ltd. (“VTN-P”)

VTN-P เป็นบริษัทย่อยที่บริษัทฯถือหุ้นอยู่ในอัตราร้อยละ 60 ณ วันที่ 31 ธันวาคม 2547 VTN-P
มีทุนจดทะเบียน 3.5 ล้านเหรียญสหรัฐ ซึ่งเป็นเงินลงทุนที่ได้มีการชำระแล้ว 3.5 ล้านเหรียญสหรัฐ
VTN-P ประกอบธุรกิจโรงงานปิโตรเลียมปิโตรเคมีขนาดเล็กโดยมีกำลังการผลิต 2,500
บาร์เรลต่อวัน ตั้งอยู่ติดแม่น้ำโขง เมืองกันเธอ (Can Tho) ทางตอนใต้ของประเทศเวียดนาม
โครงการดังกล่าวมีวัตถุประสงค์เพื่อเป็นการเพิ่มโอกาสทางธุรกิจของบริษัทฯและขยายตลาดในต่างประเทศ
โดยโครงการดังกล่าวได้รับสิทธิบัตรการลงทุน (Investment License) จากเมืองกันเธอ (Can
Tho) ประเทศเวียดนาม เพื่อสิทธิประโยชน์ทางภาษี และธุรกิจ
โครงการดังกล่าวใช้เงินลงทุนทั้งหมดประมาณ 294 ล้านบาท ณ วันที่ 31 ธันวาคม 2547
ปัจจุบันได้ก่อสร้างโรงงานแล้วเสร็จประมาณร้อยละ 70
และคาดว่าการก่อสร้างจะแล้วเสร็จในกลางปี 2548 โรงงานแห่งนี้โดยใช้วัตถุดิบในการผลิตคือ
คอนเดนเสท เพื่อนำมากลั่นเพื่อที่จะได้ผลิตภัณฑ์ ปิโตรเลียม ปิโตรเคมีและเคมีภัณฑ์ต่างๆ

4.) บริษัท เอสซีที ปิโตรเลียม จำกัด (“SCT”)

เดิม SCT เป็นบริษัทร่วมที่บริษัทฯถือหุ้นอยู่ในอัตราร้อยละ 30 มีทุนจดทะเบียน 10 ล้านบาท
แบ่งเป็นหุ้นสามัญ 100,000 หุ้น มูลค่าหุ้นละ 100 บาท ชำระค่าหุ้นเต็มมูลค่า
ประกอบธุรกิจค้าส่งน้ำมันหรือตัวแทนจำหน่ายน้ำมันเชื้อเพลิงอิสระ (Jobber)
ให้บริการซื้อขายผลิตภัณฑ์น้ำมันเชื้อเพลิงทุกชนิดกับผู้ค้ารายใหญ่ และรายย่อยทั่วประเทศ อาทิ
น้ำมันดีเซล เบนซิน 91 เบนซิน 95 และน้ำมันเตา โดย SCT มีบริษัทย่อย และบริษัทร่วมดังนี้

  -----------------------------------------------------------------------
  ชื่อ                          ประเภทธุรกิจ         สัดส่วนการถือหุ้นโดย SCT
                                                 (ร้อยละ)
  --------------------------- ------------------ ------------------------
  1. บริษัท จตุรทิศขนส่ง จำกัด      ขนส่งน้ำมัน           99.98

  2. บริษัท มิตรสัมพันธ์ ปิโตรเลียม   ค้าส่งน้ำมัน           99.86
  จำกัด                                           

  3. บริษัท เมโทร ปิโตรเลียม จำกัด ค้าส่งน้ำมัน           99.86

  4. บริษัท อิสานรุ่งเรือง ปิโตรเลียม ค้าส่งน้ำมัน           99.86
  จำกัด                                           

  5. บริษัท บูรพารุ่งโรจน์ ปิโตรเลียม ค้าส่งน้ำมัน           99.86
  จำกัด                                           

  6. บริษัท เบญจปิโตรเลียม จำกัด   ค้าส่งน้ำมัน           99.86

  7. บริษัท จตุจักร ออยล์ จำกัด     ค้าส่งน้ำมัน           99.86
  -----------------------------------------------------------------------

ในวันที่ 17 กันยายน 2546 SCT
ได้จดทะเบียนเปลี่ยนแปลงมูลค่าที่ตราไว้ของหุ้นสามัญจากราคาหุ้นละ 100 บาท จำนวน 100,000
หุ้น เป็นมูลค่าหุ้นละ 5 บาท 2,000,000 หุ้น ทุนจดทะเบียน 10 ล้านบาท
ต่อมาที่ประชุมคณะกรรมการบริษัทฯ ครั้งที่ 7/2547 เมื่อวันศุกร์ที่ 17 ธันวาคม 2547
ได้มีมติให้เพิ่มสัดส่วนการถือหุ้นใน SCT โดยให้เพิ่มสัดส่วนการถือหุ้นจาก 30% เป็น 100%
ด้วยวิธีการเข้าซื้อหุ้นจากผู้ถือหุ้นอื่นทั้งหมดในราคามูลค่าที่ตราไว้ 5 บาทต่อหุ้น จำนวน 1.4
ล้านหุ้นในราคาพาร์จากผู้ถือหุ้นเดิมทั้ง 31 ราย โดยได้ดำเนินการแล้วเสร็จในวันที่ 7 มกราคม
2548 ซึ่งทำให้ SCT มีฐานะเป็นบริษัทย่อยของ RPC ตั้งแต่นั้นเป็นต้นมา

[]โครงสร้างกลุ่มบริษัทฯ ณ วันที่ 7 มกราคม 2548

2.3 โครงสร้างรายได้

โครงสร้างรายได้ของบริษัทฯ และบริษัทย่อย แสดงตามตารางดังนี้

มูลค่าการจำหน่ายผลิตภัณฑ์ของบริษัทฯ และบริษัทย่อย

  -------------------------------------------------------------------------------
  ผลิตภัณฑ์           2545                 2546                 2547       
  ---------------- ---------- --------- ---------- --------- ---------- ---------
                   ล้านบาท     ร้อยละ     ล้านบาท     ร้อยละ     ล้านบาท     ร้อยละ

  ในประเทศ                                                              

  น้ำมันดีเซลหมุนเร็ว   4,340.08   69.16     5,227.37   63.93     7,435.31   75.75

  น้ำมันเตา          90.55      1.44      85.28      1.04      27.56      0.28

  เคมีภัณฑ์           210.48     3.35      238.12     2.91      495.77     5.05

  เบนซิน 91         419.44     6.68      890.55     10.89     790.12     8.05

  เบนซิน 95         103.59     1.65      200.49     2.45      173.62     1.77

  ผลิตภัณฑ์น้ำมันอื่นๆ    32.38      0.52      102.49     1.25      8.84       0.09

  อื่นๆ              -          -         1.68       0.02      2.23       0.02

  รวม              5,196.52   82.81     6,745.98   82.50     8,933.45   91.01

  ส่งออก                                                                 

  น้ำมันดีเซลหมุนเร็ว   45.02      0.72      28.85      0.35      176.87     1.80

  เคมีภัณฑ์           1,033.52   16.47     1,402.04   17.15     705.80     7.19

  รวม              1,078.54   17.14     1,430.89   17.50     882.67     8.99

  รวมทั้งสิ้น          6,275.06   100.00    8,176.87   100.00    9,816.12   100.00
  -------------------------------------------------------------------------------

ปริมาณการจำหน่ายผลิตภัณฑ์ของบริษัทฯ และบริษัทย่อย

  ----------------------------------------------------------------------------
  ผลิตภัณฑ์           2545                2546                2547      
  ---------------- --------- --------- --------- --------- --------- ---------
                   ล้านลิตร    ร้อยละ     ล้านลิตร    ร้อยละ     ล้านลิตร    ร้อยละ

  ในประเทศ                                                           

  น้ำมันดีเซลหมุนเร็ว   402.22    64.29     449.72    60.27     585.47    76.48

  น้ำมันเตา          15.29     2.44      12.68     1.70      4.10      0.54

  เคมีภัณฑ์           23.51     3.76      24.88     3.33      39.43     5.15

  เบนซิน 91         34.74     5.55      67.72     9.08      49.24     6.43

  เบนซิน 95         8.07      1.29      15.32     2.05      10.39     1.36

  ผลิตภัณฑ์น้ำมันอื่นๆ    4.40      0.70      11.60     1.55      0.81      0.11

  รวม              488.23    78.04     581.92    77.98     689.44    90.07

  ส่งออก                                                              

  น้ำมันดีเซลหมุนเร็ว   4.09      0.65      2.36      0.32      13.27     1.73

  เคมีภัณฑ์           133.27    21.31     161.93    21.70     62.77     8.20

  รวม              137.36    21.96     164.29    22.02     76.04     9.93

  รวมทั้งสิ้น          625.59    100.00    746.21    100.00    765.48    100.00
  ----------------------------------------------------------------------------

2.4 เป้าหมายการดำเนินธุรกิจ

บริษัทฯ มีความมุ่งมั่นที่จะเป็นบริษัทชั้นนำในด้านปิโตรเลียม ปิโตรเคมี
และพลังงานขนาดกลางที่ประสบความสำเร็จในการประกอบการ
ทั้งนี้บริษัทฯยังมีเป้าหมายที่จะทำประโยชน์ต่อสังคม สิ่งแวดล้อม และมีส่วนช่วยพัฒนาประเทศชาติ
นอกจากนี้บริษัทฯมีวิสัยทัศน์ในการที่จะเป็นบริษัทธรรมาภิบาลที่ดี
สร้างประสิทธิภาพในองค์กรเทียบเท่าบริษัทขนาดใหญ่
พัฒนาเทคนิคการผลิตและการบริหารโดยพึ่งตนเอง และพัฒนาบริษัทฯอยู่เสมอ
ทั้งนี้บริษัทฯมีการจัดทำแผนงานธุรกิจ (Business Plan) สำหรับช่วงระยะเวลา 3 – 5 ปี
ข้างหน้า โดยแบ่งเป้าหมายในการดำเนินธุรกิจออกเป็น 2 ประเภท คือ

1)  ธุรกิจการกลั่นและค้าส่งน้ำมัน

บริษัทฯมีเป้าหมายหลักที่จะเพิ่มกำลังการผลิตให้เต็มอัตราการผลิตโดยการหาแหล่งวัตถุดิบใหม่เพื่อเสริมแหล่งวัตถุดิบเดิม
นอกจากนี้บริษัทฯจะดำเนินธุรกิจกลั่นและค้าส่งน้ำมันให้มีคุณภาพและควบคู่ไปกับการพัฒนาเทคโนโลยีการผลิตเพื่อให้บรรลุเป้าหมายสูงสุดของการผลิตสินค้าที่มีคุณภาพตามมาตรฐานสากลโดยคำนึงถึงการรักษาสภาวะแวดล้อมและธรรมชาติ
บริษัทฯมีนโยบายที่จะขยายตลาดทั้งภายในประเทศและต่างประเทศ
โดยการเน้นกลยุทธ์การตลาดที่มีประสิทธิภาพเพื่อกระตุ้นยอดขายของบริษัทฯ
ทั้งนี้บริษัทฯยังมีเป้าหมายที่จะเพิ่มปริมาณการผลิตและลดต้นทุนการผลิตต่อหน่วยเพื่อสร้างผลกำไรที่ดีขึ้นโดยอาศัยเทคโนโลยีที่เหมาะสมกับการลงทุน

2)  ธุรกิจค้าปลีกน้ำมัน

เดิมบริษัทฯมีเป้าหมายหลักที่จะดำเนินการขยายช่องทางการจำหน่ายผ่านสถานีบริการน้ำมันเพียวเพิ่มเป็นประมาณ
100 แห่ง ภายในปี 2547 โดยบริษัทฯเน้นการเปิดสถานีบริการน้ำมันแบบบริหารงานโดยบริษัทฯ
เพื่อที่จะควบคุมมาตรฐานการดำเนินงานของสถานีบริการน้ำมันได้อย่างมีประสิทธิภาพ
ทั้งนี้บริษัทฯจะเน้นกลยุทธ์การตลาดที่มีประสิทธิภาพเพื่อกระตุ้นยอดขาย
และภาพลักษณ์ของสถานีบริการน้ำมัน นอกจากนี้บริษัทฯยังมีเป้าหมายในการสร้างชื่อ
“สถานีน้ำมันเพียว” ให้เป็นที่รู้จักในธุรกิจค้าปลีกน้ำมัน
โดยบริษัทฯมุ่งเน้นที่จะขยายสถานีบริการน้ำมันเพียวในภาคเหนือ ภาคตะวันออกเฉียงเหนือ
ภาคตะวันออก ภาคกลางรอบนอกปริมณฑล

ต่อมาในปลายปี 2547 บริษัทฯได้ประกาศปรับยุทธศาสตร์ในการดำเนินธุรกิจค้าปลีกใหม่
เพื่อให้สอดคล้องกับสภาวะการณ์ทางเศรษฐกิจของประเทศ
โดยวางแผนงานที่จะเพิ่มจำนวนสถานีบริการน้ำมันขึ้นอีก 30 สถานี รวมเป็น 48 สถานีในปี 2548
และจะเพิ่มจำนวนมากขึ้นจนครบ 100 สถานีภายใน 3 ปีต่อจากนี้

ยุทธศาสตร์ในการขยายตลาดค้าปลีกได้รับการปรับปรุงใหม่
จากเดิมที่มุ่งเช่าสถานีบริการที่ปิดดำเนินการมาเป็นการร่วมธุรกิจกับเจ้าของสถานีบริการแทน
ซึ่งบริษัทฯ จะเน้นนโยบายการร่วมธุรกิจนี้เป็นหลัก
โดยบริษัทฯขอสิทธิ์เข้าบริหารและแบ่งผลกำไรกับเจ้าของสถานีบริการน้ำมันรายเดิม บริษัทฯ
จะใช้เงินลงทุนปรับปรุงสถานีให้มีภาพลักษณ์ที่สอดคล้องกับตรา “เพียว”
จากเงินทุนที่ได้รับจากการจำหน่ายหุ้นเพิ่มทุนเมื่อปลายปี 2546

ธุรกิจค้าปลีกเป็นธุรกิจที่มีอัตราการทำกำไรสูงกว่าธุรกิจค้าส่งในอัตราลิตรละประมาณ 1 บาท
จึงเป็นการเพิ่มมูลค่าน้ำมันและเพิ่มกำไรให้แก่บริษัทฯ
อีกทั้งยังเป็นช่องทางการจัดจำหน่ายน้ำมันที่มั่นคงช่วยรองรับแผนการเพิ่มการใช้กำลังการกลั่นจากโรงกลั่นของบริษัทฯ
ในอนาคต